**Katalóg požiadaviek**

**Rovnomerné vyťaženie rampy**

Projekt z predmetu Tvorba informačných technológií

Ráčková, Urbanek, Lajčin, Jankovič

**Obsah**

1. Úvod
   1. Účel dokumentu o požiadavkách
   2. Rozsah využitia systému
   3. Definície, akronymy a skratky
   4. Prehľad zostávajúcej časti dokumentu
2. Všeobecný popis

2.1 Perspektíva produktu

2.2 Funkcie produktu

2.3 Vlastnosti užívateľov

2.4 Všeobecné obmedzenia

2.5 Predpoklady a závislosti

1. Špecifické požiadavky

3.1 Užívatelia

3.2 Vytvorenie prepravy

3.3 Úprava prepráv

3.4 Zobrazenie prepráv

**1. Úvod**

* 1. **Účel dokumentu o požiadavkách**

Katalóg požiadaviek je určený na zhrnutie požiadaviek na vývoj softvéru Rovnomerné vyťaženie rampy. Ide o projekt na predmet Tvorba informačných technológií na Fakulte matematiky, fyziky a informatiky Univerzity Komenského v Bratislave. Projekt vypracujú študenti Rastislav Urbanek, Filip Lajčin, Sebastián Jankovič a Lenka Ráčková.

Tento dokument sme vytvorili na základe požiadaviek, ktoré sme získali od zadávateľa projektu prostredníctvom online stretnutí. Všetky požiadavky sme spísali a opakovane prekonzultovali so zadávateľom. Dokument je určený pre osoby, ktoré sa zapoja do vývoja softvéru a jeho budúcich užívateľov a správcov.

Dokument taktiež slúži ako záväzná dohoda o funkcionalite systému medzi zadávateľom a vývojárom.

* 1. **Rozsah využitie systému**

Cieľom projektu je vyvinúť softvér pre spoločnosť GEFCO Slovensko, ktorý by mal zabezpečiť rovnomernejšie vyťaženie rámp. Na základe tohto softvéru sa sprehľadnia očakávané príchody kamiónov, vďaka čomu sa zvýši efektivita práce zamestnancov firmy a zníži riziko nárazového náporu na zamestnancov.

* 1. **Definície, akronymy a skratky**

*Preprava* – opisuje vykládku, resp. nakládku kamiónu na rampe

*Časové okno* – časové údaje odkedy a dokedy by sa mala konať vykládka, resp. nakládka

* 1. **Prehľad zostávajúcej časti dokumentu**

V nasledujúcich kapitolách bude popísaná funkcionalita systému a podrobné požiadavky.

1. **Všeobecný popis**
   1. **Perspektíva projektu**

Zadávateľ poskytuje logistické služby firme ZF, divízii spojok. Na starosti majú dve haly bez parkoviska pre kamióny. Kamióny prichádzajú rad radom, čo spôsobuje rôzne problémy, ako pre vodičov, tak pre zamestnancov firmy. Medzi tieto problémy patria napríklad vysoké zaťaženie rámp a zamestnancov, či zložitá organizácia práce. Úlohou softvéru je riešiť tieto problémy, ale aj skladovať a archivovať všetky zaznamenané dáta o jednotlivých prepravách.

Zamestnanci z Transport-manažmentu a logistiky budú vytvárať jednotlivé prepravy, ktoré sa budú zobrazovať užívateľom v rôznych pohľadoch, ktoré sú bližšie špecifikované nižšie. Vďaka tomu sa všetkým zamestnancom zlepší prehľad o príchodoch kamiónov a bude možné dopredu adekvátnejšie naplánovať prácu pre zamestnancov. Rovnako aj zamestnanci, ktorí priamo pracujú na linkách, budú mať jednoduchý prehľad o prepravách, ktoré ich v daný pracovný deň čakajú.

* 1. **Funkcie projektu**

Do systému sa budú môcť dostať iba vytvorení používatelia. Prihlásiť sa do systému budú môcť cez ich emailovú adresu a heslo, ktorú im priradí Administrátor pri vytvorení účtu.

Užívatelia budú mať používateľskú skupinu, podľa ktorej budú mať prislúchajúce právomoci, ktoré sú popísané nižšie.

Medzi základné funkcie softvéru bude patriť vytváranie, editovanie a rušenie prepráv. Pri vytváraní bude zadávať evidenčné číslo vozidla, meno šoféra, dodávateľa, čas začiatku spracovania prepravy, čas ukončenia spracovania prepravy, typ prepravy – nakládka, vykládka (prípadne oboje), prioritu prepravy a poznámku k preprave (túto informáciu nie je nutné vypĺňať).

Ďalšie parametre, ktoré sa na preprave budú evidovať sú stav prepravy a brána. Tieto informácie sa však zadajú až po príchode kamióna. Stavy prepravy bude možné nastaviť na hodnoty *Na ceste*, *Nakladanie*, *Vykladanie*, *Vybavená.* Pri vytvorení prepravy sa automaticky nastaví stav *Na ceste*.Brány bude možné nastaviť na hodnoty *Tri* a *Sedem.*

Pri zrušení prepravy bude táto preprava naďalej evidovaná - zobrazovať sa naďalej avšak nebude žiadnemu užívateľovi okrem *Administrátora* v *tabuľkovom pohľade všetkých prepráv*.

Ďalšia funkcia softvéru je správa (vytváranie, editovanie a deaktivácia) používateľov a priraďovanie používateľských skupín.

* 1. **Typy pohľadov**

*Týždňový pohľad prepráv.* Týždňový kalendárový prehľad prepráv, kde sú jednotlivé prepravy zobrazené v dňoch. Je možné si meniť jeho časový rozsah po týždňoch (zobraziť si iné časové obdobie). Po kliknutí na prepravu sa zobrazí detail prepravy so všetkými evidovanými údajmi.

*Denný pohľad prepráv.* Denný kalendárový prehľad prepráv, kde sú zobrazené všetky prepravy pre aktuálny deň. Po kliknutí na prepravu sa zobrazí detail prepravy so všetkými evidovanými údajmi.

*Tabuľkový pohľad všetkých prepráv.* Prehľad všetkých evidovaných prepráv v tabuľke. Prepravy si je možné filtrovať podľa ich rôznych parametrov. Po kliknutí na prepravu sa zobrazí detail prepravy so všetkými evidovanými údajmi.

*Detail prepravy.* Zobrazuje všetky evidované údaje na preprave. Takisto ich tu môže používateľ zmeniť podľa jeho právomocí.

* 1. **Vlastnosti používateľov**

Softvér bude obsahovať štyri užívateľské skupiny. Každá z nich má rôzne právomoci a pohľady na jednotlivé prepravy.

*Administrátor*. Správca celého systému. Môže vytvárať, upravovať a rušiť prepravy. Bude mať dostupné všetky existujúce pohľady. *Týždňový pohľad prepráv* si bude môcť meniť do budúcnosti aj minulosti. Ako jediný má k dispozícii *tabuľkový pohľad všetkých prepráv*. V detaile prepravy vidí aj vykonané zmeny nad prepravou s menami používateľov, ktorí danú zmenu urobili. Môže prehľadávať, vytvárať, editovať a deaktivovať používateľské účty pre zamestnancov. Bude im môcť priradiť používateľskú skupinu, na základe čoho sa im priradia jej prislúchajúce právomoci.

*Transport manažment a Logistika*. Užívateľ môže vytvárať, editovať a rušiť prepravy. Nebude môcť prepravám meniť evidovaný stav a bránu. K dispozícii má *týždňový pohľad prepráv* a*detail prepravy*. Časový rozsah, ktorý vidí, si bude môcť meniť iba do budúcnosti.

*Predák.* Pracovník pri bráne, resp. rampe. Užívateľ môže iba zvoliť/zmeniť bránu prepravy v *detaile prepravy*. K dispozícii mu taktiež bude *denný pohľad prepráv*. Jeho úlohou je priradiť kamiónu, ktorý práve dorazil, číslo brány, ku ktorej má ísť, kde sa vykoná nakládka, resp. vykládka.

*Skladník*. Užívateľ môže iba zmeniť stav prepravy v *detaile prepravy*. K dispozícii mu taktiež bude *denný pohľad prepráv*.

* 1. **Predpoklady a závislosti**

Softvér bude tvorený formou webovej aplikácie.

1. **Špecifické požiadavky**
   1. **Pohľady na prepravy**
2. *V systéme budú existovať pohľady týždňový pohľad prepráv, denný pohľad prepráv, detail prepravy, administrácia a tabuľkový pohľad všetkých prepráv.*
3. *Denný pohľad prepráv* bude zobrazovať všetky nezrušené prepravy pre aktuálny deň.
4. *Týždňový pohľad prepráv* bude zobrazovať všetky nezrušené prepravy pre zvolený týždeň.
5. Zvolený týždeň si bude môcť užívateľ meniť podľa jeho právomocí.
6. *Detail prepravy* bude obsahovať všetky evidované údaje o preprave.
7. *Detail prepravy* umožní užívateľom upravovať evidované údaje o preprave podľa ich právomocí.
8. *Tabuľkový pohľad všetkých prepráv* bude zobrazovať tabuľku so všetkými vyfiltrovanými prepravami.
9. Filter v *tabuľkovom pohľade všetkých prepráv* bude zobrazovať inputy (kolonky) pre parametre prepráv.
10. Po vložení informácií do inputov filtra sa v tabuľke zobrazia tie prepravy, ktoré spĺňajú všetky zadané parametre.
11. *Administrácia* umožní užívateľovi spravovať všetky entity v systéme (definované nižšie) aj s užívateľmi.
    1. **Prihlasovanie a užívatelia**
12. Do systému sa budú používatelia prihlasovať prostredníctvom emailovej adresy a hesla.
13. Používateľské kontá bude spravovať *Administrátor*.
14. Používateľské kontá budú mať priradenú užívateľskú skupinu.
15. Užívateľská skupina priradí užívateľovi jej prislúchajúce právomoci
16. Používateľské kontá bude možné deaktivovať, čo znamená, že sa nebudú dať použiť na prihlásenie do systému.
    1. **Užívateľské skupiny a právomoci**
17. V systéme budú existovať štyri užívateľské skupiny: *Administrátor, Transport manažment a Logistika*, *Predák* a *Skladník*.
    * 1. **Administrátor**
18. Môže prehľadávať a editovať všetky prepravy.
19. Môže vytvárať nové prepravy.
20. K dispozícii má všetky existujúce pohľady.
21. V pohľade *detail prepravy* jedinývidí vykonané zmeny aj s menami používateľov, ktorí danú zmenu vykonali.
22. V pohľade *týždňový pohľad prepráv* si môže meniť časový rozsah aj do minulosti.
23. Môže prehľadávať, vytvárať a editovať používateľské účty.
    * 1. **Transport manažment a Logistika**
24. Môže prehľadávať a editovať všetky prepravy od aktuálneho dňa (nemôže editovať a prehľadávať prepravy v minulosti).
25. Môže vytvárať nové prepravy.
26. Nemôže prepravám nastaviť bránu ani stav.
27. K dispozícii má pohľady: *týždňový pohľad prepráv, detail prepravy.*
28. V *týždňovom pohľade prepráv* môže svoj časový rozsah posúvať iba do budúcnosti.
    * 1. **Predák**
29. Môže prehľadávať a editovať prepravy iba v aktuálnom dni.
30. Môže prepravám meniť iba bránu.
31. K dispozícii má pohľady: *denný pohľad prepráv, detail prepravy.*
    * 1. **Skladník**
32. Môže prehľadávať a editovať prepravy iba v aktuálnom dni.
33. Môže prepravám meniť iba stav.
34. K dispozícii má pohľady: *denný pohľad prepráv, detail prepravy.*
    1. **Prepravy**
35. Po vytvorení prepravy sa jej automaticky nastaví stav *Na ceste*.
36. Po zrušení prepravy sa nezmaže, iba nesie označenie Zrušená.
37. Zrušená preprava je viditeľná iba v *tabuľkovom pohľade všetkých prepráv.*
    1. **Údaje evidované o preprave**

Evidenčné číslo vozidla – string/textový reťazec

Meno šoféra – string/textový reťazec

Dodávateľ – entita

Čas začiatku spracovávania – datetime/dátum a čas

Čas konca spracovávania – datetime/dátum a čas

Nakládka – boolean/označenie

Vykládka – boolean/označenie

Priorita – entita

Poznámka – string/textový reťazec

Brána – entita

Status – entita

Zrušená – boolean/označenie

* 1. **Vzhľad**

Vzhľad užívateľského prostredia bude jednoduchý, intuitívny a ľahko pochopiteľný.

* 1. **Jazyk systému**

Jazyk ovládania systému bude v slovenskom jazyku.

* 1. **Príručka pre používateľa**

So systémom bude dodaná aj príručka s vysvetlením užívateľského rozhrania a oboznámením s používaním softvéru.